Minst to drept i et dansestudio i Texas
Skyteepisoden skjedde i Fort Worth, Texas. Det skal også være flere skadede på sykehus, ifølge politiet i den amerikanske delstaten. Polititalsmann Daniel Segura uttalte lørdag at de rykket ut til rapporter om skyting på Studio 74 i Fort Worth. Dette er et ikke-kommersielt dansestudio. Da de kom fram til stedet fant politiet en død person utenfor bygget. Flere andre var skutt og ble transportert til sykehus. Et av ofrene døde på sykehuset som følge av skadene han hadde pådratt seg. Det pågår etterforsking for å få klarhet i hva som har skjedd. Det er hittil ikke offentliggjort opplysninger om verken gjerningspersoner eller motiv.
Politiet melder om minst to drepte etter en skyteepisode i et dansestudio i USA.